Parādīt iespējas

Slēpt iespējas

* **Drukāt pielikumu**
* **Saglabāt kā PDF**

**Sabiedrības iebildumi un priekšlikumi par attīstības plānošanas dokumentu**

|  |  |  |  |  |
| --- | --- | --- | --- | --- |
| **Nr.p.k.** | **Iebilduma/priekšlikuma iesniedzējs** | **Iesniegtā iebilduma/priekšlikuma būtība** | **Ņemts vērā/nav ņemts vērā** | **Pamatojums, ja iebildums/priekšlikumsnav ņemts vērā** |
| **1.** | Latvijas Finanšu nozares asociācija | Ar priekšlikumu ierosināts izvērtēt noteikumu projekta papildināšanu, paredzot iespēju nostiprinājuma lūguma iesniedzējam veikt valsts nodevas samaksu samazinātā apmērā gadījumos, kad visi ar nostiprinājuma lūgumu saistītie dokumenti, t.sk. nekustamā īpašuma atsavināšanas līgumi, tiek noformēti atbilstoši Elektronisko dokumentu likumam un parakstīti ar drošu elektronisko parakstu, kā arī tie tiek iesniegti elektroniski, vienlaikus piekrītot saņemt zemesgrāmatas dokumentus elektroniski. Šādos gadījumos valsts nodevu varētu aprēķināt, piemēram 90 procentu apmērā no noteikumu projektā plānotajām valsts nodevas likmēm. Priekšlikumā norādīts, ka līdzīga prakse jau patlaban tiek piemērota attiecībā uz valsts nodevas maksājumu apmēriem, iesniedzot dokumentus Uzņēmuma reģistrā, piemēram, veicot jaunus ierakstus vai izmaiņas Uzņēmuma reģistra vestajos reģistros, atbilstoši Ministra kabineta noteikumu Nr. 664 "Noteikumi par valsts nodevu, kas maksājama par ierakstu izdarīšanu uzņēmumu reģistra žurnālā un komercreģistrā, kā arī iesniedzamo dokumentu reģistrēšanu" 4. punktam. Tāpat norādīts, ka šāda iespēja motivētu pakāpeniski mainīt praksi kādā dokumentu iesniedzēji izmanto šobrīd pieejamos elektroniskos risinājumus, piemēram *eParaksts eID* un *eParaksts mobile*, kā arī mazinātu šķēršļus gan kreditēšanas sektoram, gan patērētājiem attiecībā uz dokumentu apriti, tādā veidā veicinot kreditēšanas tirgu, kas būtu atbilstoši Ministru kabineta apstiprinātajam Finanšu sektora attīstības plānā 2021. – 2023. gadam iekļautajām iecerēm attiecībā uz ilgtspējīgas kreditēšanas veicināšanu. | **Nav ņemts vērā** | Izstrādātais noteikumu projekts izpilda likumprojekta "Grozījumi Zemesgrāmatu likumā" Nr. 858/Lp13, kas 2021. gada 7. aprīlī pieņemts Saeimā 2. lasījumā, (turpmāk – likumprojekts) 6. pantā doto deleģējumu Ministru kabinetam, saskaņā ar ko līdz 2021. gada 1. jūlijam uzdots izdarīt grozījumus Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" un valsts nodevu par īpašuma tiesību nostiprināšanu zemesgrāmatā par katru nekustamo īpašumu noteikt šādā apmērā:1) zemes īpašuma vai zemes un būvju īpašuma, vai būvju īpašuma, kura sastāvā ietilpst dzīvojamā māja (tajā skaitā ar to funkcionāli saistītās ēkas un būves), atsavināšana fiziskajai personai uz līguma pamata vai pamatojoties uz tiesas lēmumu par izsoles akta apstiprināšanu vai uz tiesas lēmumu par nekustamā īpašuma nostiprināšanu nosolītājam, līdzīpašniekam vai kreditoram, — 1,5 procenti no nekustamā īpašuma vērtības (*euro*); 2) zemes un būvju īpašuma vai būvju īpašuma, kura sastāvā ietilpst tikai nedzīvojamā ēka vai nedzīvojamās ēkas un ar tām saistītās inženierbūves, atsavināšana fiziskajai personai uz līguma pamata vai pamatojoties uz tiesas lēmumu par izsoles akta apstiprināšanu vai uz tiesas lēmumu par nekustamā īpašuma nostiprināšanu nosolītājam, līdzīpašniekam vai kreditoram, — 1,5 procenti no nekustamā īpašuma vērtības (*euro*);3) dzīvokļa īpašuma atsavināšana juridiskajai personai, kas veic komercdarbību, uz līguma pamata vai pamatojoties uz tiesas lēmumu par izsoles akta apstiprināšanu vai uz tiesas lēmumu par nekustamā īpašuma nostiprināšanu nosolītājam, līdzīpašniekam vai kreditoram, — divi procenti no dzīvokļa īpašuma vērtības (*euro*).Norādāms, ka priekšlikumā pausto pieeju plānots attīstīt attiecībā uz kancelejas nodevām zemesgrāmatu lietās par rajona (pilsētas) tiesu veiktajām darbībām. Šāds uzdevums ir arī iekļauts ar Ministru kabineta 2021. gada 22. marta rīkojuma Nr. 180 "Par Finanšu sektora attīstības plānu 2021.-2023. gadam", uz ko savā priekšlikumā arī atsaucas Finanšu nozares asociācija, 1.1.2. punktā doto uzdevumu Tieslietu ministrijai līdz 2021. gada 31. decembrim vienkāršot ar pārkreditēšanu saistīto izmaiņu nostiprināšanu zemesgrāmatā, samazinot kancelejas nodevu hipotēkām, kad pamatojošie dokumenti ir iesniegti elektroniski. Attiecīgi kā darbības rezultāts šī uzdevuma izpildē paredzēts mazināt tiesiskos un faktiskos šķēršļus hipotēku nostiprināšanā un veicināt pārkreditēšanās tirgu. |

Datums: 28.05.2021.

Atbildīgā amatpersona: Tiesu sistēmas politikas departamenta direktore K. Miļevska